**PRIJEDLOG ODLUKE O IZMJENAMA POSLOVNIKA O RADU OPĆINSKOG VIJEĆA**

**OPĆINE PODRAVSKA MOSLAVINA**

**Materijal pripremio: Jedinstveni upravni odjel**

**OBRAZLOŽENJE:**

**Pravni temelj za donošenje odluke:**

Člankom 28. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20, propisano je da broj članova predstavničkog tijela bude neparan, a određuje se ovisno o broju stanovnika.

**Članci postojećeg Poslovnika o radu Općinskog vijeća Općine Podravska Moslavina koje treba urediti:**

Poslovnikom o radu Općinskog vijeća Općine Podravska Moslavina propisano je da je za pravovaljano donošenje pojedinih Odluka potrebna 1/3 vijećnika. U prošlom mandatu, vijeće je činilo 9 vijećnika i spomenuti članci imali su točno navedene brojeve vijećnika koji čine spomenutu 1/3.

S obzirom da je broj stanovnika u Općini Podravskoj Moslavini manji od 1.000, Zakon propisuje da Općinsko vijeće čini 7 vijećnika.

Kako bi se Poslovnik uskladio sa Zakonom, Povjerenstvo za statut, poslovnik i normativnu djelatnost izglasalo je prijedlog Odluke o izmjeni Poslovnika o radu Općinskog vijeća Općine Podravska Moslavina u kojem nije pobliže određeno koji broj vijećnika čini 1/3 potrebnu za pravovaljano donošenje odluka.

Daljnjim pregledom Poslovnika utvrđeno je da su svi ostali članci u skladu sa važećim Zakonima te ih nije potrebno mijenjati.

U skladu s odredbama članka 11. Zakona o pravu na pristup informacijama („Narodne novine“ broj. 25/13, 85/15 i 69/22), prijedlog odluke stavlja se na javno savjetovanje sa zainteresiranom javnošću s ciljem upoznavanja javnosti i s pribavljanjem mišljenja, primjedbi i prijedloga, nakon čega će se utvrditi konačan prijedlog Odluke.

Javno savjetovanje se određuje u trajanju od 30 dana.

**Potrebna sredstva za provedbu odluke:**

Za provedbu Odluke o općinskim porezima Općine Podravska Moslavina nisu potrebna financijska sredstva iz Proračuna Općine Podravska Moslavina.

Slijedom navedenog, predlaže se usvajanje odluke koja u prijedlogu glasi:

Na temelju članka 33. i članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) te članka 27. Statuta Općine Podravska Moslavina („Službeni glasnik“ Općine Podravska Moslavina broj 3/21, 18/21 i 11/25) Općinsko vijeće Općine Podravska Moslavina na svojoj \_\_\_\_\_\_\_\_\_ sjednici održanoj dana \_\_\_\_\_\_\_\_\_\_\_\_\_\_ donijelo je

**ODLUKU**

**o izmjenama Poslovnika o radu Općinskog vijeća**

**Općine Podravska Moslavina**

**Članak 1.**

U Poslovniku o radu Općinskog vijeća Općine Podravska Moslavina („Službeni glasnik“ Općine Podravska Moslavina broj 3/21) članak 3., stavak 2. mijenja se i glasi „Mandatna komisija bira se na prvoj sjednici Općinskog vijeća na prijedlog predsjedavatelja ili najmanje 1/3 članova vijeća.“

**Članak 2.**

U Poslovniku o radu Općinskog vijeća Općine Podravska Moslavina članak 15., stavak 2. mijenja se i glasi „Predsjednik i potpredsjednik Općinskog vijeća biraju se iz redova vijećnika, javnim glasanjem na prijedlog najmanje 1/3 vijećnika.

**Članak 3.**

U Poslovniku o radu Općinskog vijeća Općine Podravska Moslavina članak 17., stavak 1. mijenja se i glasi „Predsjednika i potpredsjednika Općinskog vijeća razrješava Općinsko vijeće na prijedlog najmanje 1/3 vijećnika.

**Članak 4.**

U Poslovniku Općinskog vijeća Općine Podravska Moslavina članak 118. mijenja se i glasi „Izbor, imenovanje i razrješavanje članova radnih tijela i komisija Vijeća obavlja se na prijedlog najmanje 1/3 vijećnika.

**Članak 5.**

Odredbe Poslovnika o radu Općinskog vijeća Općine Podravska Moslavina koje nisu obuhvaćene ovom Odlukom, ostaju na snazi nepromijenjene.

**Članak 6.**

Ova Odluka stupa na snagu osmog dana od dana objave u „Službenom glasniku“ Općine Podravska Moslavina.

KLASA:

URBROJ:

Podravska Moslavina,

PREDSJEDNIK OPĆINSKOG VIJEĆA

Slavko Kupanovac